สวัสดีครับคุณพอดีผมเพิ่งซื้อไม้แคะหูแบบมีกล้องมาใช้ครับพอเริ่มใช้ก็เห็นภาพในช่องหูของตัวเอง แต่สังเกตว่าตรงแก้วหูมีรูเหมือนเป็นโพรงอยู่มันไม่ตัน (มีภาพแนบด้านล่างครับ) ทั้งด้านซ้ายและด้านขวาครับภาพหูซ้ายครับ-------------------ภาพหูขวาครับจากภาพสองภาพถือว่าแก้วหูผมปกติไหมครับคุณขอบครับผม
สวัสดีค่ะ chapchayutpong,หูของคนเรานั้น ประกอบด้วย หูชั้นนอก หูชั้นกลาง และหูชั้นใน ซึ่งหูชั้นนอก คือส่วนของรูหูไปจนถึงส่วนของเยื่อแก้วหู ซึ่งการส่องดูรูหูนั้น จะเห็นได้เฉพาะหูชั้นนอก ส่วนของหูชั้นกลางและชั้นในนั้น จะไม่สามารถมองเห็นได้จากรูปภาพของรูหูที่แสดงให้ดูนั้น พบว่าเยื่อบุของรูหูดูปกติดี ไม่มีการอักเสบบวมแดง มีเพียงรอยช้ำสีแดงบริเวณเล็กๆ ซึ่งอาจเกิดจากการใช้ไม้แคะหู และทำให้เยื่อบุเกิดการบาดเจ็บมีเลือดซึมออกเล็กน้อยได้ แต่ก็ไม่ได้อันตรายอะไรค่ะ ในที่สุดก็จะหายไปได้เองส่วนบริเวณที่เห็นเป็นแสงสะท้อนนั้น คือเยื่อแก้วหู ที่ปกติดี ไม่มีคามขุ่มมัว ไม่มีการแตกทะลุอะไรค่ะส่วนบริเวณที่อยู่หลังเยื่อแก้วหูไปนั้น คือส่วนของหูชั้นกลาง ซึ่งจะไม่สามารถมองเห็นได้จากการส่องดูหูธรรมดาค่ะ แต่หากสังเกตดีๆ จะเห็นเงาลางๆ ของส่วนอขงกระดูกฆ้อน (manubrium of malleus) ซึ่งเป็นหนึ่งใน 3 ของกระดูกที่อยู่ในหูชั้นกลางค่ะ